வாழ்க்கை

வாழ்க்கை மருதமுனை எஸ். ஏ. ஹப்பார் ஒற்றைக் கம்பியில் ! ஒருக்கணித் தமர்ந்து ! ஓரக்கண்ணால் காணும் ! ஓராயிரம் காட்சிகள். ! நீண்ட தொலைவில் ! நீள் பனையொன்று - அதன் ! நிழல் வழியே ! நிம்மதியாய் இருநாய்கள். ! ஆகாய உச்சியெட்ட ! ஆலாக்கள் இரண்டு ! அதன் பின்னே ! அழகிய கிளிகள்பல. ! வயலில் வயதான ! விவசாயிகள் பலர் ! வடிவாய்ச் செப்பனிட ! வடிச்சலுக்காய் வாய்க்கால்களை. ! கொங்கை குலுங்கிட ! மங்கையர் பலர் ! களை கொள்ளும் ! கண்கொள்ளாக் காட்சிகள்பல. ! சக்கரச் சவட்டுதலில் ! சில புழுக்கள் - அதைக் ! கொத்தித் தின்ன ! கொக்குகள் பல. ! வீதியால் வந்தவனை ! வேருடன் பிடுங்கி ! வயலில் விட்டெறிந்த ! விபத்து ஒன்று. ! பஸ் மிதிப்பலகையில் ! பயணம்செய்த இளைஞன் ! பரிதாபமாய் விழுந்ததை ! பார்த்துச்சிரிக்கும் இளசுகள். ! வலதுகையை உரசிக்கொண்டு ! விரைவாய்ச் செல்லும் ! பாதுகாப்பு வாகனமொன்று ! பாதசாரிக்கு பாதுகாப்பின்றி. ! அழகழகாய் அணிவகுத்து ! அவசரமாய் பறந்துவந்த ! வாகனங்கள் அனைத்தும் ! வந்த அரசியல்வாதிக்காய். ! இத்தனையும் பார்த்துரசித்த ! இளைய காக்கை ! மற்றக்காலை உயர்த்தியபோது ! மரணம் மின்கம்பியில்